recursal/SuperWikiNEXT-32B huggingface dataset:
ביוגרפיה
נולד בירושלים לרבי ישראל משה דושינסקי, גאב"ד העדה החרדית ובנו של רבי יוסף צבי דושינסקי (מהרי"ץ דושינסקי) שייסד את הקהילה בירושלים, ולרבנית אלטע מרים לאה. נקרא על שם סבו רבי יוסף צבי דושינסקי. בצעירותו למד בתלמוד תורה של החסידות בירושלים, ובבחרותו למד בישיבת דושינסקי בראשות אביו.

באלול תשל"ד נשא את חיה שינדל בת הרב יקותיאל יהודה (זלמן לייב) מייזליש[1], רב העיירה סי גייט בניו יורק, גיסו של הרב יצחק טוביה וייס. לאחר נישואיו התגורר בקראון הייטס סמוך לחמיו, ולאחר זמן[דרושה הבהרה] מונה על ידי אביו לרב הקהילה בבורו פארק. לאחר כמה שנים חזר לישראל, והתמנה למשגיח בישיבת 'בית יוסף צבי דושינסקי' בירושלים. בהמשך מינהו אביו לראש הישיבה, תפקיד בו המשיך גם לאחר הכתרתו כאדמו"ר[2]. שימש כיד ימינו של אביו ואף ייצג אותו באירועים שונים.

הנהגתו
לאחר פטירת אביו בכ"ב באדר ב' ה'תשס"ג מונה לאדמו"ר מדושינסקי. תחת הנהגתו התפתחה החסידות וגדלה, נכון לשנת תשפ"ב מונה הקהילה 1600 בתי אב[דרוש מקור], תחת נשיאותו הוקמו ישיבה קטנה בבית שמש, תלמוד תורה בלונדון, 8 בתי כנסיות נוספים בבית שמש, בתי כנסת בביתר עילית, בצפת ובמנצ'סטר.

בשנת תשס"ט הקים ישיבה גבוהה "היכל יהושע", מסגרת מיוחדת לבחורים מבוגרים שעדיין לא נישאו בה הוא מוסר שיעור מידי שבוע. בשנת ה'תשע"ו הקים את 'מרכז הכוללים תרביצ"א' המפעיל 18 כוללי אברכים בכל ריכוזי החסידות בארץ. בשנת תשע"ג הנהיג בחסידות לימוד הלכה יומי בספר משנה ברורה.

בשנת ה'תשפ"א יזם את בניית קרית דושינסקי בשכונת הר יונה בנוף הגליל[3]. ובשנת תשפ"ד הקים את מוסדות הקהילה לאחר איכלוס שכונת המגורים החדש בהר יונה.

בשנת ה'תשפ"ב ייסד את 'קרית הישיבה - דושינסקי' באלעד בה מתוכנן להיבנות קמפוס לבנייני הישיבה הגדולה.

במהלך שנות הנהגתו אף הרחיב את הפעילות בארגוני הצדקה והחסד בקהילה.

בפרשת הקברים במתחם גולובנציץ בבית שמש תמך רבי יוסף צבי בדעתו של ראב"ד העדה החרדית הרב משה שטרנבוך להתיר את החפירה במקום, בניגוד לדעת דודו הגאב"ד רבי יצחק טוביה וייס ורובם של חברי בד"צ העדה החרדית. רבי יוסף צבי אף עודד את חסידיו לרכוש דירות בשכונה, וחסידיו אף הקימו בית מדרש בשכונה. באותה תקופה תקפו קיצונים מספר פעמים את רבי יוסף צבי[4]. בטבת תשפ"ב ביקר רבי יוסף צבי פעם ראשונה בשכונה.

  

כאביו, הוא משמש כחבר נשיאות בקרן היתומים של מוסדות דיסקין, וכן כנשיא חברה קדישא 'פרושים'[דרוש מקור]. כן הוא משמש כמוהל בבריתות לבני חסידיו.

רבי יוסף צבי הוא הרב החותם על תעודות 'אישור נישואין' של העדה החרדית.

דברי תורתו מודפסים מדי שבוע בחוברות דברות קודש[5] ומופצים בקרב החסידים.

משפחתו
אחיו הרב מרדכי יהודה דושינסקי, רב קהילת דושינסקי בבית שמש.

בנו הרב אהרן שמואל דושינסקי, ראש הישיבות של חסידי דושינסקי[6].
בנו הרב דוד דוב, רב 'קהל אהל פייגא' בקרית יואל, נשוי לחנה, בתו של רבי אהרן טייטלבוים האדמו"ר מסאטמר.
בנו הרב יואל יעקב, רב קהילת דושינסקי בלונדון.
בנו הרב מרדכי זאב, ראש כולל הלכות שבת שע"י מרכז הכוללים-דושינסקי.
בתו הענא זיסל, נשואה להרב שמואל זלמן שפיטץ, ראש כולל יורה דעה שע"י מרכז הכוללים-דושינסקי[7].
בתו חנה גאלדא, נשואה להרב יהושע שלום פרידמאן[8], ר"מ בישיבת דושינסקי[9][10].
קישורים חיצוניים
האדמו"ר מדושינסקי בביקור בישיבת חב"ד בסידני ג' בסיוון ה'תשס"ט (26 במאי 2009) באתר COL חב"ד און ליין.
האדמו"ר מדושינסקי בביקור בישיבת חיי תורה • צפו: - לדעתhttps://ladaat.co › archives
שגיאות פרמטריות בתבנית:סרט   
פרמטרים ריקים [ קישור ] לא מופיעים בהגדרת התבנית 

**נערה שחורה** (בצרפתית: **...La Noire de**, "השחורה מ...") הוא סרט דרמה צרפתי-סנגלי משנת 1966, שביים וכתב עוסמן סמבן, והפיק אנדרה זוודה. הסרט מספר על בחורה שחורה שעבדה כאומנת בביתה של משפחה צרפתית, ולאחר מכן, בעקבות עזיבה של המשפחה לריביירה הצרפתית, מוצאת את עצמה הבחורה מורדת לדרגת משרתת הסובלת מגזענות.

הסרט הוקרן לראשונה בסנגל בשנת 1966. בישראל הסרט הוקרן לראשונה בינואר 2018 בסינמטק תל אביב ובסינמטק ירושלים במסגרת "פסטיבל קולנוע אפריקאי", ולאחר מכן בחודש מרץ של אותה שנה בסינמטק הרצליה. שפת הסרט היא צרפתית, ואורכו כ-55 דקות.

הסרט נחשב לסרט האפריקאי הראשון שזכה להכרה בין-לאומית, ואף זכה בפרס ז’אן ויגו בשנת 1966.

תקציר העלילה
------------

הסרט מספר על בחורה שחורה שמחליטה להיטיב עם חייה ולוקחת משרה כאומנת בביתה של משפחה צרפתית. כשהמשפחה עוברת בחזרה לריביירה הצרפתית שעל הים התיכון, מוצאת את עצמה הבחורה מורדת לדרגת משרתת הסובלת מיחס גזעני ועוין, ומתחילה להבין את משמעות צבע עורה בעולם האירופאי. מחאה אנטי-קולוניאליסטית חריפה.

הסרט עוסק בהשפעות הקולוניאליזם, הגזענות והזהות הפוסט-קולוניאלית באפריקה ובאירופה. נושאים אלה מודגשים באמצעות המראה החוזר של המסכה האפריקאית שגומיס דיואנה נתנה למעסיקים שלה ביום הראשון של העבודה בבית. המסיכה תלויה על הקיר בדירה הסנגלית של הזוג הצרפתי, יחד עם יצירות אומנות אפריקניות אחרות.

שחקנים ודמויות
--------------

* **מביסין תרז דיופ** - גומיס דיואנה
* **אן־מארי ג’לינק** - גברת
* **רוברט פונטין** - מסייה
* **מומאר נר סין** - החבר של גומיס דיואנה

אזכורים בתרבות
--------------

בספר "סרטים ופוליטיקה" שכתב ג'ונתן רוזנבאום בשנת 1997, מציג הכותב את הסרט "נערה שחורה" כסימן סימבולי לסרטים אפריקאים.

פרסים
-----

בשנת 1966, הסרט זכה בפרס ז’אן ויגו.

קישורים חיצוניים
----------------

* "נערה שחורה", במסד הנתונים הקולנועיים IMDb (באנגלית)
* "נערה שחורה", באתר AllMovie (באנגלית)
* "נערה שחורה", באתר Rotten Tomatoes (באנגלית)
* "נערה שחורה", באתר Metacritic (באנגלית)
* "נערה שחורה", במסד הנתונים הקולנועיים KinoPoisk (ברוסית)

הערות שוליים
------------

1. ↑  נערה שחורה, באתר "סינמטק תל אביב"
2. ↑  נערה שחורה, באתר "סינמטק ירושלים"
3. ↑  נערה שחורה, באתר "סינמטק הרצליה"
**אניטה טיגפן פרי** (באנגלית: **Anita Thigpen Perry**; נולדה ב-5 במאי 1952) היא רעייתו של ריק פרי, מזכיר האנרגיה של ארצות הברית. הייתה הגברת הראשונה של טקסס, כאשר פרי היה מושל טקסס בשנים 2000–2015, תקופת הכהונה הארוכה ביותר של "הגברת הראשונה של טקסס".

ביוגרפיה
--------

פרי נולדה בעיר האסקל שבטקסס כצעירה מבין ארבעה ילדים של רופא משפחה ועקרת בית, אביה לחם במלחמת העולם השנייה וזכה במספר מדליות כולל כוכב הארד.

היא למדה שנה באוניברסיטת טקסס טק אך מכיוון שלא היה באוניברסיטה חוג לסיעוד עברה ללמוד באוניברסיטת מערב טקסס (A&M West Texas A&M University), שם עשתה תואר בסיעוד והוסמכה כאחות.

ב-1982 נישאה לריק פרי איתו למדה יחד מבית הספר היסודי, לזוג נולדו שני ילדים.

היא עבדה כאחות במשך שבע עשרה שנה במספר מחלקות וביניהן כירורגיה, רפואת ילדים וטיפול נמרץ.

באוקטובר 2000 אותה שנה אירחו היא ובעלה את כנס טקסס לנשים (Texas Conference for Women) הראשון העוסק בפיתוח נשים בתחום המקצועי, הבריאותי והאישי.

בדצמבר 2000 נבחר בעלה למושל טקסס ועם התחלת כהונתה כגברת בראשונה של טקסס עזבה את עבודתה.

ב-2008 המרכז הרפואי של אוניברסיטת טקסס טק נקרא על שמה ובנוסף הוקמו גם שתי תרומות למלגות על שמה.

ב-2011 כשבעלה הודיע על התמודדתו לנשיאות ארצות הברית היא לקחה חלק פעיל בקמפיין הבחירות שלו.

קישורים חיצוניים
----------------

ויקישיתוף מדיה וקבצים בנושא **אניטה טיגפן פרי** בוויקישיתוף
* אניטה טיגפן פרי, ברשת החברתית פייסבוק
* אניטה טיגפן פרי, ברשת החברתית אקס (טוויטר)
* Biographical Information | Texas Digital Archive, tsl.access.preservica.com (באנגלית)

הערות שוליים
------------

1. ↑
2. ↑  Nurse.com, Anita Thigpen Perry School of Nursing Professor Appointed to Advisory Council, Nursing News, Stories & Articles, ‏2010-09-13 (באנגלית)
3. ↑  Julian Pecquet, Anita Perry: The nurse Gov. Perry wants to take with him to the White House, TheHill, ‏2011-09-17 (באנגלית)
4. ↑  Melissa Ludwig, Staff Writer, Anita Perry puts faith out front, San Antonio Express-News, ‏2011-10-23

|  |  |
| --- | --- |
| בקרת זהויות עריכת הנתון בוויקינתונים | 
* ISNI: 0000 0000 5827 1453
* LCCN: no2009038397
* VIAF: 83589146
* WorldCat: lccn-no2009038397

 |
שגיאות פרמטריות בתבנית:סרט   
פרמטרים [ קישור ] לא מופיעים בהגדרת התבנית 

**סוסי ים** הוא סרט ישראלי עלילתי קצר משנת 1998.

"סוסי ים" הוא סרט הגמר של הבמאי והתסריטאי ניר ברגמן, בוגר בית הספר סם שפיגל לקולנוע ולטלוויזיה, ירושלים. סרט עטור פרסים, אשר נבחר כסרט בית הספר הטוב ביותר בכל הזמנים.

הסרט, שבמרכזו דרמה משפחתית בעלת קווים אוטוביוגרפיים לסיפורו האישי של ברגמן, היווה בסיס לכתיבת תסריט "כנפיים שבורות" (2002), סרט עלילתי באורך מלא, אותו ביים שנתיים אחרי גמר לימודיו.

עלילת הסרט מתארת את קורותיו של ילד בן 10 בשם נועם, שהוריו נפרדו לתקופת ניסיון, והוא עצמו בטוח כי בסופו של דבר אביו יחזור לבית המשפחה והכל ישוב להיות כפי שהיה.

שם הסרט נובע ממשאלתה של הבת הצעירה במשפחה שהאב יביא לה "סוסי ים" כשהוא יחזור להתאחד עם המשפחה. בנקודת השיא של הסרט, בה לומד נועם שהוריו לא יחזרו אחד לשני, צופה הבת בסרט טבע בטלוויזיה על סוסוני ים, ובאופן אירוני נשמע הקריין מציין את תכונתם של זוגות סוסוני הים להיות נאמנים אחד לשני ביחסים מונוגמיים.

פרסים
-----

* פרס ראשון - פסטיבל לודז', פולין 1998;
* פרס הסרט המצטיין - פסטיבל מינכן לסרטי סטודנטים, 1998;
* פרס שני - פסטיבל תל אביב הבינלאומי, 1998;
* פרס איגוד הבמאים היווני - פסטיבל לאריסה, יוון 1999;
* צל"ש - פסטיבל פוטסדם, גרמניה, 1999;
* צל"ש - פסטיבל ברנו, צ'כיה, 1999;
* פרס הקהל - פסטיבל טייפה, טאיוואן, 1999;
* הסרט נבחר כ"סרט הטוב ביותר של בית הספר סם שפיגל לקולנוע ולטלוויזיה בכל הזמנים", במסגרת חגיגות יום ההולדת ה-15 לבית הספר.

קישורים חיצוניים
----------------

* "סוסי ים", במסד הנתונים הקולנועיים IMDb (באנגלית)
* "סוסי ים", במסד הנתונים הקולנועיים KinoPoisk (ברוסית)
* "סוסי ים", במיזם "אישים" לתיעוד היצירה הישראלית
* הסרט "סוסי ים" בערוץ היו-טיוב של בית הספר סם שפיגל לקולנוע ולטלוויזיה
שגיאות פרמטריות בתבנית:סרט   
פרמטרים [ קישור ] לא מופיעים בהגדרת התבנית 

**סוף הרומן** (באנגלית: **The End of the Affair**) הוא סרט רומנטי אמריקאי - בריטי משנת 1955 בשחור לבן בבימויו של אדוארד דמיטריק, עם ואן ג'ונסון, דבורה קר וג'ון מילס בתפקידים הראשיים.

התסריט מבוסס על רומן בשם זה מאת גרהם גרין (1951). ב-1999 הופק רימייק בכיכובם של רלף פיינס וג'וליאן מור.

העלילה מתרחשת בלונדון בתקופת מלחמת העולם השנייה וקצת לאחריה.

דברה קר הייתה מועמדת לפרס באפט"א לשחקנית הבריטית הטובה ביותר.

אדוארד דמיטריק היה מועמד לפרס דקל הזהב.

תקציר העלילה
------------

מוריס בנדריקס (ואן ג'ונסון) הוא סופר ועיתונאי ששוחרר משירות צבאי בשל פציעה.

במסגרת עבודתו הוא מראיין עובדי ציבור ונפגש עם הנרי מיילס (פיטר קושינג) שמכיר לו את אשתו, שרה (דברה קר). תוך זמן קצר מתחיל רומן אהבה סודי ביניהם. מוריס מוצא חן בעיניה יותר מבעלה היבש והמשעמם. הם מבלים מחוץ לעיר ואחר כך בדירתו של מוריס בלונדון. הוא רוצה לשאתה והיא עדיין קשורה להנרי.

באחד הלילות פוגע טיל V-1 בבית של מוריס. דלת הכניסה נופלת עליו והוא נפצע. שרה בטוחה שהוא מת ונודרת לאלוהים שאם יחיה היא תעזוב אותו. מוריס מתאושש אך שרה בורחת משם לכנסייה ומתייעצת עם כומר והם נפרדים לשנה.

כעבור שנה נגמרת המלחמה ומוריס נפגש עם הנרי שמספר לו על התנהגות מוזרה של אשתו שנעלמת לעיתים קרובות. מוריס שוכר את שירותיו של החוקר הפרטי אלברט פרקיס (ג'ון מילס). הוא מצליח להשיג את היומן של שרה ובה היא כותבת על הנדר שלה.

מוריס עוקב אחרי שרה ברחוב בגשם שוטף ומבקש שתחזור אליו. היא מתלבטת ולבסוף מחליטה לחזור אליו ואורזת את חפציה אלא שבאותו רגע מגיע הנרי ומדבר אל ליבה והיא מחליטה להישאר אתו. היא לוקה בדלקת ריאות קשה ומתה ובזה מסתיים הרומן שלה עם מוריס.

צוות השחקנים
------------

| שם השחקן/ית | שם הדמות | הערות |
| --- | --- | --- |
| ואן ג'ונסון | מוריס בנדריקס |  |
| דברה קר | שרה מיילס |  |
| ג'ון מילס | אלברט פרקיס | חוקר פרטי |
| פיטר קושינג | הנרי מיילס |  |
| סטפן מארי |  | כומר |

קישורים חיצוניים
----------------

* "סוף הרומן", במסד הנתונים הקולנועיים IMDb (באנגלית)
* "סוף הרומן", באתר נטפליקס
* "סוף הרומן", באתר AllMovie (באנגלית)
* "סוף הרומן", באתר Rotten Tomatoes (באנגלית)
* "סוף הרומן", במסד הנתונים הקולנועיים KinoPoisk (ברוסית)
* מחווה לואן ג'ונסון ודבורה קר ברומן שמגמר 1955, באתר יוטיוב
* סוף הרומן 1955, באתר TCM

הערות שוליים
------------

1. ↑  תורגם לעברית בשם "קץ הפרשה" (1960)
זוג כלבי מסטיף אנגלי
מבנה הראש המרובע
גור מסטיף אנגלי
**מסטיף אנגלי** שייך למשפחת כלבי השמירה הגדולים.

מראה חיצוני
-----------

בעל גוף גדול ומאסיבי, וגולגולת רחבה המקנה לראשו חזות מרובעת. בשל מבנה פיו המדולדל, ישנה למסטיף נטייה לריור מוגבר.

מבנה החזה הרחב, המוביל למרחק רב בין רגליו הקדמיות, מוסיף למראהו חזות של עוצמה וכוח.
גובהו נע בין 70 ל-76.2 ס"מ ומשקלו מתחיל מ-45 ק"ג ובמקרים קיצוניים יכול להגיע עד לכ-85 ק"ג. בעל פרווה קצרה וצפופה בצבעי חום בהיר, כסוף בהיר או מפוספס, כאשר הזרבובית, האוזנים, האף והפרווה מסביב לעיניים, תמיד בצבע שחור.

מזג
---

המסטיף האנגלי הוא שילוב של עוצמה ושלווה. הוא רגוע ומלא חיבה כלפי בעליו, אך מסוגל להפגין יכולות הגנה ושמירה יוצאות דופן.
ימקם את עצמו בין בעליו לבין אדם לא מוכר ללא היסוס, ובשל כך נחשב בין העשירייה הפותחת של כלבי השמירה הטובים בעולם[דרושה הבהרה]. למרות כל זאת, המסטיף האנגלי ידוע ככלב בעל מזג נעים ואפילו עדין, וכחיית בית נאמנה ומסורה למשפחתו. כמו כן, אינו נמצא ברשימת הכלבים המסוכנים בישראל.

מחלות
-----

גזע גדול במיוחד זה דורש תשומת לב מיוחדת בנושאי תזונה ופעילות גופנית. תוחלת החיים הממוצעת לגזע נעה בין 9 ל-11 שנים.

מחלות אופייניות הן: היפ דיספלסיה והשמנה. בעת רכישת גור גזעי מומלץ לבצע בדיקות אגן, גפיים קדמיות ועיניים.

היסטוריה
--------

כנראה שמקורו של המסטיף האנגלי בגזע נכחד בשם הלטיני Pugnaces Britanniae, וששמו נגזר מן המילה "Masty" באנגלית עתיקה שפירושה "עוצמתי". הוא הובא לבריטניה במאה השישית לפנה"ס על ידי הרומאים, ושימש ככלב זירה בקרבות נגד דובים, שוורים, תנינים או אריות. ב-1835 העביר הפרלמנט הבריטי חוק האוסר על התאכזרות לבעלי חיים, אשר אסר על קיום קרבות כלבים. כתוצאה, ירדה הפופולריות של הגזע, עד שנכחד לחלוטין באנגליה בעקבות מלחמת העולם השנייה. אולם, מספר כלבים הובאו ליבשת אמריקה טרם המלחמה, פעולה שמנעה את הכחדתו הכללית של הגזע.

קישורים חיצוניים
----------------

ויקישיתוף מדיה וקבצים בנושא **מסטיף אנגלי** בוויקישיתוף
* 
* 
* 

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007555591205171
* LCCN: sh85082003

 |
תוצאות חיפוש במורפיקס, 2006
אתר **מורפיקס** הוא מילון עברי־אנגלי ואנגלי־עברי.

היסטוריה
--------

יוצרת ומפעילת מורפיקס היא מלינגו, חברת בת של אנציקלופדיה בריטניקה.

בנובמבר 2009 הושק שיתוף פעולה בין מורפיקס ואתר mako, במסגרתו קשת, מפעילת מאקו, מנהלת את הפן הכלכלי ומורפיקס תנהל את הפן התוכני ותרחיבו. בעת השקת שיתוף הפעולה דיווחה מורפיקס כי לשירות למעלה מ-100 אלף משתמשים ייחודיים מדי יום.

ביוני 2011 יצאה אפליקציית מורפיקס לאנדרואיד. אפליקציה לאייפון הייתה קיימת כבר מינואר 2010 ובעת השקת האפליקציה לאנדרואיד היו לה כ-150 אלף הורדות.

במרץ 2012 הוציאה ynet בשיתוף פעולה עם מורפיקס אפליקציה ייעודית לפתרון תשבצים.

חברת פרולוג הוציאה בשיתוף עם מורפיקס עשר אפליקציות מילון, בין עברית למגוון שפות.

טיפול בהטיות
------------

בין יתרונותיו של מורפיקס יש לציין את הגמישות הלשונית שלו, שבזכותה ניתן לרשום מילה בהטיה מסוימת שלה, ולקבל תרגום לצורה היסודית שלה (במילון), או לקבל תוצאות חיפוש בכל הטיותיה.

צילום מסך של תוצאות החיפוש במורפיקס של המילה "חיים", 2020תוצאות חיפוש במורפיקס, 2020
מרבית מנועי החיפוש מוצאים מילים בדיוק בצורה שנרשמו. אופן פעולה זה מהווה בעיה מבחינת המחפש, משום שלמילים רבות ישנן צורות כתיב שונות, למשל עקב כתיב מלא וכתיב חסר, ולעיתים תופיע מילה דווקא בהטיה מסוימת, או בצירוף אותיות השימוש, ולא בצורתה הבסיסית. על־מנת להיות משוכנע שמצא את כל שברצונו למצוא, ייאלץ המחפש לערוך חיפושים אחדים. בעיה זו מחריפה יותר בעת חיפוש במילון, שבו, בטכניקה הרגילה, על המחפש להיות בעל שליטה מעולה בדקדוק, כדי להעביר את המילה שהוא מחפש לצורה הבסיסית שלה, שהיא הצורה היחידה המופיעה במילון. באנגלית בעיה זו פחות חמורה, אך גם בשפה זו לא תמיד קל לעבור מצורת הרבים לצורת היחיד. חיפוש המילה children במורפיקס מחזיר את התוצאה child, כנדרש. המעבר בין צורות הפועל השונות אינו פשוט אף הוא, ונדרשת היכרות טובה עם השפה כדי לעבור מ־wrote או written ל־write.

קישורים חיצוניים
----------------

* 

* אתר האינטרנט הרשמי של מורפיקס
* פרופ' יעקב שויקה, קל למצוא, קשה לחפש - על קשיי החיפוש בשפה העברית וכיצד ייראה מנוע החיפוש העברי המושלם, באתר ynet

הערות שוליים
------------

1. ↑  באתר חברת מלינגו
2. ↑  אתר Mako והמילון האינטרנטי "מורפיקס" השיקו שיתוף-פעולה, באתר גלובס, 8 בנובמבר 2009
3. ↑  מלינגו מציעה אפליקציית אנדרואיד למילון מורפיקס, באתר itportal, ‏22 ביוני 2011
4. ↑  5 אפליקציות ישראליות חדשות: מורפיקס, לך תעשה, פסיכומטרי, ויקיפדיה בעברית ומתכונים, באתר ispot,‏ 4 בינואר 2010
5. ↑  מילון מורפיקס מגיע לאנדרואיד, באתר הארץ, 22 ביוני 2011
6. ↑  פותר התשבצים, באתר itunes החל מ-28 במרץ 2012, באתר גוגל פליי, החל מספטמבר 2012
7. ↑  מתוך התיאור בדף אפליקציית מילון פורטוגזי-עברי - מורפיקס / פרולוג באתר iTunes: "Languages: English, Chinese, French, German, Hebrew, Italian, Japanese, Portuguese, Russian, Spanish"
**זן נדיר** הוא פזמון עברי שנכתב על-ידי מאיר גולדברג, הולחן על-ידי קורין אלאל והופק על ידי יהודית רביץ. שוחרר לתחנות הרדיו במרץ 1992. זן נדיר היה שיר הנושא של אלבומה החמישי של אלאל והפך ללהיט ולאחד משיריה המוכרים והמצליחים ביותר, ולמספר גרסאות כיסוי.

הצלחה
-----

השיר היה הפופולרי מבין שירי האלבום. הוצג כמועמד למצעדי הפזמונים השבועיים של רשת ג' בשנת 1992, בו שהה שמונה שבועות, מתוכם שבועיים בראש המצעד. במצעד השנתי תשנ"ב (1992) של רשת ג' הוא גם זכה להצלחה, ודורג במקום התשיעי.

משמעויות
--------

על פי חיים מזר, השיר מדבר על חוסר הביטחון של האנשים שפוגשים ביום יום, שמתביישים בזהותם ושאינם גאים בעצמם. הביישנות וחוסר הביטחון גורמים להם, מטאפורית, "להישאב אל תוך הקירות או אל האדמה", כפי שנכתב בשיר "נצמדים לקירות הבתים". לדבריו יש בשיר שלל רמזים למחשבות אובדניות של אנשים כאלה, שרק מחפשים מקום להימלט אליו. מקומות אלה נמצאים מתחת לאדמה, ובאים לידי ביטוי בשיר על-ידי המילים "מקלט" ובאמצעות הצירוף "ספינה שטובעת". הצירוף של הספינה הטובעת ממחיש בצורה ישירה את המחשבות האובדניות. בפזמון השיר טוענים אלאל וגולדברג שאין למחשבות אלו סיבה ושכל אחד מאיתנו שונה ומיוחד, ומבטאים זאת על ידי המטאפורה העיקרית בו שמופיעה בפזמון ובשמו "זן נדיר".

ביצועים נוספים
--------------

מלבד הביצוע של קורין אלאל, ביצעו גרסאות כיסוי של השיר להקת "דיימונד'ז", יהודית רביץ, קורין אלאל והמכשפות, קורין אלאל ויהודית רביץ ותומר רז. 

גרסה נוספת לשיר בסגנון פופ אלקטרוני מבוצעת על ידי הזמרת, המפיקה ובוגרת התכנית "כוכב נולד 2" מיקה שדה. גרסה זו עמדה בראש הפלייליסט אינדי ישראלי בספוטיפיי.

קישורים חיצוניים
----------------

* מידע על היצירה "זן נדיר" באתר מיוזיק בריינז

זן נדיר, באוסף המוזיקה הישראלית

הערות שוליים
------------

1. 1 2  זן נדיר – פזמונט, באתר pizmonet.co.il
2. ↑  זן נדיר, באתר ישראל היום
3. ↑  חיים מזר, הפחדים של קורין אלאל: ניתוח הפזמון "זן נדיר", באתר המולטי יקום של אלי אשד, ‏2008-10-29
4. ↑  מילים לשיר זן נדיר - מאיר גולדברג, באתר שירונט

|  |  |
| --- | --- |
| בקרת זהויות עריכת הנתון בוויקינתונים | 
* MusicBrainz work: e97afc65-f213-4eee-8219-cd4e96bdb120

 |
**הווארד המליטון "אלברט" פיש** (19 במאי 1870 – 16 בינואר 1936) היה רוצח סדרתי וקניבל אמריקאי. הוא היה ידוע גם כ"**מטורף הסהר**", "**האיש האפור**", וכ-"**הערפד מברוקלין**".

בתקופת פעילותו הפושעת (כנראה לא ברצף סביב השנים 1910–1934) הוא רצח לפחות 15 ילדים, והטריד מינית ועינה ילדים רבים נוספים.

לעיתים סירס בלי הרדמה את קורבנותיו הזכרים לפני שרצח אותם.

ביוגרפיה
--------

הוא נולד בשם המילטון פיש בעיר וושינגטון, למשפחה בעלת היסטוריה של מחלות נפש. פיש גדל בבית יתומים, שם עבר התעללות קשה. בשנת 1898 הוא נישא לאישה צעירה ממנו בתשע שנים איתה הוליד שישה ילדים, אך היא עזבה אותו לטובת גבר אחר, לאחר שמכרה את כל החפצים שווי הערך שלהם, מותירה אותו ואת ששת ילדיה חסרי כל.

פיש נדד ברחבי ארצות הברית ותקף מינית ועינה קטינים בכל מדינה שביקר בה. רוב קורבנותיו היו זכרים ממשפחות עניות ושחורות, שהיעלמותם, כך סבר, לא תטריד את גורמי החוק בשל הגזענות שהייתה שכיחה באותם ימים בארצות הברית.

כפי שדווח, פיש נהג להטיל מומים בעצמו, לנעוץ סיכות ומסמרים בגופו, בעיקר באזור איבר מינו, ולמלא את פי הטבעת שלו בכדורי כותנה ספוגים בנוזל דליק ולהצית אותם. כמו כן, אכל לא רק את בשר קרבנותיו, אלא גם את השתן, את הדם ואת הצואה שלהם. הוא ייחס את מוזרותו, את אכזריותו, ואת ההיסטוריה הרצחנית שלו, לילדותו הקשה.

בסופו של דבר, נתפס פיש. זאת משום שלאחר שהרציחות וההתעללות הפכו אצלו להרגל, הוא החל להשתעמם והחל לפזר רמזים על אודות זהותו בשביל ליצור ריגוש מהמרדף המשטרתי אחריו, ומן הסיכון הכרוך באפשרות שהוא עלול להיתפס ולהיות מוצא להורג. פיש גם החל לשלוח מכתבים למשפחות הנרצחים.

לאחר שנתפס, פיש נשפט והוצא להורג בכיסא החשמלי בכלא סינג סינג. הוצאתו להורג הייתה מסובכת מבחינה טכנית, משום שפיש גרם לעצמו לנכות שלא אפשרה לו לשבת. כפי שהובהר בצילום רנטגן, נהג להחדיר מחטים לשרירי עכוזו.

קישורים חיצוניים
----------------

ויקישיתוף מדיה וקבצים בנושא **אלברט פיש** בוויקישיתוף
* מאמר באנגלית על אלברט פיש
* סרט התעודה Serial Killers: The Real Life Hannibal Lecters (2001)
* קטע קול קרן סיאורדיה ושלי שמורק, אלברט פיש, באתר בואי נדבר רצח, ‏4 במאי 2017
* אלברט פיש, באתר "Find a Grave" (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* BnF: cb12465394k (data)
* GND: 1285034597
* ISNI: 0000 0004 5093 2877
* LCCN: n79070732
* VIAF: 316736604
* WorldCat: lccn-n79070732

 |
**מִיכְל (מיכאל) שוורץ** (תרפ"ו - י' באלול תשע"א) היה אמן יהודי אמריקאי, בין היתר צייר כמה מהלוגואים המוכרים של חסידות חב"ד.

ביוגרפיה
--------

נולד בהרי הקטסקילס שבניו יורק צאצא למיכל הכהן. בצעירותו למד בישיבת תורת חיים בברוקלין ובישיבת יעקב יוסף במנהטן. בגיל 13 הוא נרשם לבית הספר לאמנות של ניו יורק.

בשנת ה'תש"ב, עשה עיצוב ועמוד שער לשיחות לנוער, בהדרכת האדמו"ר רבי מנחם מנדל שניאורסון, בהם הורה לו על פרטי הציורים, על לוגו מסוים שיהיה "בסגנון הדומה לדיק טרייסי" ועל מדור "פינת הפלא" שכלל איור של חמישה-ששה ציורים ביקש שיהיה דומה לסגנונו של רוברט ריפלי, לפעמים הגיה הרב שניאורסון את התוכן במדורי העיתון.

בשנת ה'תש"ד הוא צייר לוגו לארגון המרכז לענייני חינוך.

עם הקמת ארגון הילדים צבאות ה' הוא נקרא לעשות לוגו לארגון, לאחר כמה תיקונים הרבי אישר את הסמל, בשנת תשמ"ג הוא עשה את הלוגו של תהלוכת ל"ג בעומר אצל הרבי ומאז משתמשים בזה בתהלוכת ל"ג ברחבי תבל.

בכ"ד באלול תשמ"ט במהלך חלוקת הדולרים ביקש ממנו הרבי מלובביץ' לצייר כיצד יראה העולם כשמשיח יבוא, שוורץ הכין את היצירה במשך כשלוש שנים, בי' בשבט תשנ"ג נערך מעמד סיום היצירה על ידי שוורץ במרכז חב"ד 770, כהיום הציור תלוי במוזיאון הילדים היהודי.

עבודותיו של שוורץ הן ייחודיות בהם משלבות דמויות עם אותיות ומילים מן המקורות. יצירותיו של שוורץ מוצגות במוסדות חשובים בארץ ובעולם כגון בניין האו"ם הבית הלבן, עיריית ירושלים, כנסת ישראל[דרוש מקור] ועוד.

קישורים חיצוניים
----------------

* מיכל שוורץ, הרבי והאמנות, באתר בית חב"ד
* מיכל שוורץ, הרבי והאמן, אתר בית חב"ד (באנגלית)
* כוסו של אליהו, שוורץ מגיש לרבי יצירה
* מהיצירות שלו

שש(ה) מיליון שנרצחו בשואה, סמל ארגון צבאות השם, סמל ל"ג בעומר, דוד בן גוריון מנוסח מגילת העצמאות והחותמים עליה

הערות שוליים
------------

1. ↑  האמן מיכל שוורץ ליד הציור
**פתחיה אבסייא Fathia Absie** (בסומלית: **Fadxiya Cabsiiye**, בערבית: **فتحية إبسيآ**) היא סופרת, מפיקה, במאית ושחקנית קולנוע סומלית-אמריקאית. היא יוצרת סרטים תיעודיים ועלילתיים, וגם פרסמה רומן גרפי בשם *The Imperceptible Peace Maker*. אבסייא היא מייסדת שותפה של הפרויקט "לאכול עם מוסלמים" אשר נועד לחבר בין מוסלמים ולא-מוסלמים במסגרת ארוחה עם סיפורים בתקווה לבנות גשרים בין שכנים וקהילות שונות, מדתות ותרבויות שונות.

קריירה
------

אבסייא הייתה עובדת סוציאלית. היא עבדה בשביל מספר ארגונים, כולל המשרד לשירותי תעסוקה ומשפחה בקולומבוס, אוהיו, באוניברסיטת וושינגטון בסיאטל, ובקול אמריקה. היא עברה למינסוטה בסביבות 2010, וב-2013, היא הצטרפה ל-ECHO, עמותה המציעה שירותים לקהילות מהגרים.

ב-2011, יצא הסרט התיעודי הראשון של אבסייא, *Broken Dreams*, סרט הבוחן את הזעקה הקולקטיבית שהתעוררה במינסוטה נגד הגיוס של נוער סומלי על ידי קנאים דתיים. המקרה הביא תשומת לב לא רצויה של ממשלת ארצות הברית לקהילה הסומלית, במינסוטה וברחבי הארץ. בעקבות היעלמויות של צעירים סומלים, ה-FBI השיקה את חקירת האנטי-טרור הגדולה ביותר מאז טרגדיית 9/11. ב-2014, אבסייא פרסמה את הרומן הגרפי *The Imperceptible Peacemaker*, דרך פלטפורמת פרסום עצמאי. הספר הוא אלגוריה של לקיחת החוק לידיים, בו גיבור-העל יחד עם מיליארדר היי-טק מייצרים חליפה שמאפשרת לגיבור להפוך לבלתי-נראה, כדי להילחם עבור צדק ונגד עריצים ברחבי העולם. אבסייא גם עבדה ב-PBS, רשת הטלוויזיה הציבורית, שם אירחה מספר רב של תוכניות ויצרה את הסרט התיעודי, *Giving Thanks!* ב-2016 שיחקה אבסייא בסרט *A Stray,* דרמה בבימויו של מוסא סעיד על פליטה מוסלמית צעירה במיניאפוליס שפוגשת בכלב תועה.

ב-2015, יצא סרטה השני של אבסייא, סרט עלילתי, *The Lobby*, אותו היא כתבה וביימה, ובו כיכבה. בכורת הסרט התקיימה בפסטיבל הסרטים הבינלאומי של מינאפוליס. הסרט מספר על מערכת היחסים בין גבר לבן לבין אישה סומלית-אמריקאית. ב-2017, היא שיחקה בסרטו של ארק טרטבר, *First Person Plural*, פרשנות מודרנית לסיפור רומיאו ויוליה. ב-2018, החלה אבסייא קדם-הפקה על הסרט *Grapes Of Heaven*, על סופרת סומלית-אמריקאית שבורת לב, שמבקרת בעיר החוף ברברה, בסומלילנד, שם משורר סומלי מפורסם בשם בודהרי מת מלב שבור בשנות ה-1930..

פילמוגרפיה
----------

* *Broken Dreams* ‏(2011)
* *The Lobby* ‏(2015)
* *A Stray* ‏(2016)
* *First Person Plural* ‏(2018)

ספרים
-----

* *The Imperceptible Peace Maker* (2014)

קישורים חיצוניים
----------------

* אתר האינטרנט הרשמי של פתחיה אבסייא

* פתחיה אבסייא, במסד הנתונים הקולנועיים IMDb (באנגלית)

הערות שוליים
------------

1. ↑  Omar, Farid (1 במרץ 2010). "Somali journalist Farhia Absie explains why she resigned from VOA". Digital Journal. `{{cite news}}`:  (עזרה)
2. 1 2  "Fathia Absie". ECHO.
3. ↑  "Fathia Absie Stars In Her Own Film About A Relationship Between A White Man And A Somali-american Woman". *Somalia Online*.
4. 1 2  "An interview with filmmaker Fathia Absie". Wardheernews. 10 באפריל 2015. `{{cite news}}`:  (עזרה)
5. ↑  "Filmmaker Fathia Absie on 'The Lobby'". *MPR News*. 28 במאי 2015. `{{cite news}}`:  (עזרה)
6. ↑  A, Deeq. "Fathia Absie stars in her own film about a relationship between a white man and a Somali-American woman". *Somalia Online*.
**איתן אוקון** (נולד ב-1978) הוא נוירואימונולוג ישראלי, פרופסור באוניברסיטת בר-אילן.

ביוגרפיה
--------

איתן אוקון קיבל בשנת 2003 תואר ראשון בביולוגיה, בשנת 2004 - תואר שני באימונולוגיה ובשנת 2007 - תואר דוקטור באימונולוגיה, כולם מאוניברסיטת בר-אילן. בשנים 2007–2011 שהה בפוסט-דוקטורט בנוירואימונולוגיה (אנ') במכונים הלאומיים לבריאות בבלטימור שבמרילנד.

באוגוסט 2011 מונה למרצה בכיר בפקולטה למדעי החיים של אוניברסיטת בר-אילן. בפברואר 2017 עלה לדרגת פרופסור חבר. מחקרו, במרכז הרב תחומי לחקר המוח ע״ש גונדה, עוסק במחלת אלצהיימר ובוחן כיצד תאי מערכת החיסון מתקשרים עם המוח במהלך ההזדקנות, במוחם של אנשים הסובלים ממחלת אלצהיימר ואנשים עם תסמונת דאון. תחום מחקר נוסף הוא הקשר בין היריון עם עובר עם תסמונת דאון לבין הסיכון המוגבר לדעיכה קוגניטיבית של האם.

בדצמבר 2022 מונה לעורך ראשי משותף של כתב העת Neuromolecular Medicine.

חיים אישיים
-----------

איתן אוקון נשוי לשרית ולהם ארבע בנות ובן. מתגוררים בקיבוץ עלומים שבעוטף עזה, שהוריה של שרית הם ממייסדיו.

ב-7 באוקטובר 2023, עם תחילת מתקפת הפתע על ישראל בשעה 6:30, הסתגרו שרית והילדים בממ"ד, ואיתן יצא, כחלק מכיתת הכוננות של הקיבוץ, להילחם בעשרות המחבלים שתקפו אותו. רק כעבור חמש שעות של לחימה הגיע צוות של יחידת מצדה כתגבורת, ולאחר מכן הגיעו כוח של יהל"ם וכוח של צנחנים, ולחימתו של אוקון הסתיימה בשעה 22:30.

קישורים חיצוניים
----------------

* 

* אתר האינטרנט הרשמי של איתן אוקון
* איתן אוקון, ברשת החברתית LinkedIn

* איתן אוקון, באתר dblp

* איתן אוקון, באתר ResearchGate

* איתן אוקון, באתר גוגל סקולר
* אתר למנויים בלבד איילת שני, לצום 22 שעות ביום ולא לגעת בקפה – כדי להילחם בזיקנה, באתר הארץ, 30 במרץ 2022
* להאט את הזדקנות המוח - פרופ' איתן אוקון, אוניברסיטת בר-אילן, סרטון בערוץ "אוניברסיטת בר-אילן", באתר יוטיוב (אורך: 47:35)
* מסתורי המוח, פרק 2: כיצד להאט את הזדקנות המוח - פרופ' איתן אוקון. בר-דעת פודקאסטים, סרטון בערוץ "בר-דעת", באתר יוטיוב (אורך: 23:59)

הערות שוליים
------------

1. 1 2  Eitan Okun
2. ↑  פרופ' איתן אוקון, באתר של אוניברסיטת בר-אילן
3. ↑  Neuromolecular Medicine, באתר של הוצאת שפרינגר
4. ↑  יוגב ישראלי, חוקר האלצהיימר שנלחם במחבלים: גבורת הפרופ' מכיתת הכוננות בעלומים, באתר ynet, 15 בדצמבר 2023

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007312050605171
* dblp: 188/8496
* ISNI: 0000 0000 6846 0872
* ORCID: 0000-0001-8474-1487
* ResearcherID: K-1314-2016
* VIAF: 98429498
* WorldCat: viaf-98429498

 |
**הצי הצרפתי** (בצרפתית: **Marine nationale française**, נקרא באופן רשמי בצרפת **הצי הלאומי** ולעיתים נקרא **לה רויאל**) הוא הזרוע הימית של הצבא הצרפתי. שורשיו הם לפחות לפני 1624, והוא אחד מחילות הים העתיקים ביותר ולקח חלק מרכזי בהקמת האימפריה הקולוניאלית הצרפתית. כיום הוא אחד משלושת הציים היחידים המוגדרים כ"צי מים כחולים" (Blue-water navy) - ציים בעלי יכולת פעולה רחבת טווח כבמימי האוקיינוסים השונים (השניים האחרים הם צי ארצות הברית והצי המלכותי הבריטי). תפקידי הצי כוללים הגנה על האינטרסים של צרפת בחו"ל, ושמירה על היציבות העולמית.

הצי כולל חמישה ענפים: מערך הכוח הפעיל, מערך הצוללות, מערך התעופה, חיל הנחתים (כולל קומנדו ימי), ומערך השיטור הימי.
כצי המוגדר כ"מים כחולים", הוא מפעיל מגוון רחב של אמצעי לחימה. ובכללם נושאת מטוסים בעלת הנעה גרעינית, צוללות מונעות גרעין, פריגטות, ספינות ביון מתקדמות כגון דיופיי דה לום (A 759), ספינות סיור וספינות תמיכה.

המוטו של הצי הצרפתי – "כבוד, מולדת, גבורה, משמעת" (*Honneur, Patrie, Valeur, Discipline*) – חקוק על סיפונה של כל ספינה בצי.

היסטוריה
--------

חיל הים הצרפתי ידוע בכינוי החיבה "לה רויאל" ("רויאל"). הסיבה אינה ידועה בבירור, וקיימות תאוריות שונות בעניין. יש הטוענים כי הדבר נוצר כתוצאה מהקשר המסורתי של הצי לבית המלוכה הצרפתי, אחרים אמרו כי לפני השם "הצי הלאומי" היה השם "רויאל", או פשוט בגלל מיקום המטה המרכזי שלו ברחוב רויאל (אנ') שבפריס.

### ימי הביניים

כציים רבים בימי הביניים, בצרפת ובמקומות אחרים, נבנה הכוח הימי בעתות מלחמה מספינות סוחר מגויסות. את שורשי הצי הצרפתי ניתן לראות בימי הביניים, כאשר בקרב הראשון שלו ניצח את הצי האנגלי בארנמיידן (אנ') ב-23 בספטמבר 1338. קרב זה היה גם הקרב הימי הראשון שבו השתמשו בארטילריה.

### המאה ה-17

הצי הפך לכלי משמעותי מכלל הכוח הלאומי של צרפת בסביבות המאה ה-17 עם המאמצים של הקרדינל רישלייה תחת ממלכתו של לואי ה-13, ושל קולבר תחת לואי הארבעה עשר. ביוזמתו של "מלך השמש" (כינויו של לואי ה-14), הצי הצרפתי זכה למימון רב וציוד מתקדם, אשר סייעו בהמשך במספר ניצחונות ובהם מלחמת תשע השנים אשר הייתה כנגד הצי המלכותי הבריטי וחיל הים ההולנדי. מצוקה כספית אילצה את הקטנת הצי הן בכמות והן בכוחו, ודבר זה אפשר לאנגליה ולהולנד להחזיר לעצמן את השליטה בים. לפני מלחמת תשע השנים, במלחמת צרפת-הולנד, הצליח הצי הצרפתי להכריע בקרב פלרמו (אנ') את הצי ששולב מהצי הספרדי וההולנדי.

קישורים חיצוניים
----------------

| מיזמי קרן ויקימדיה |
| --- |
| ויקישיתוף תמונות ומדיה בוויקישיתוף: **הצי הצרפתי** |

* הצי הצרפתי, ברשת החברתית פייסבוק
* הצי הצרפתי, ברשת החברתית אקס (טוויטר)
* הצי הצרפתי, ברשת החברתית אינסטגרם
* הצי הצרפתי, סרטונים בערוץ היוטיוב

הערות שוליים
------------

1. ↑  "דיופיי דה לום (A 759)" defense.gouv.fr/marine/equipements/batiments-de-soutien/batiments-specialises/d-experimentations/dupuy-de-lome-a-759
2. ↑  "דיופיי דה לום (A 759)" web.archive.org/web

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007299199805171
* BnF: cb161915359 (data)
* ISNI: 0000 0001 2104 2486
* LCCN: n82129159
* NKC: kn20030224011
* SUDOC: 027298132
* VIAF: 122335497
* WorldCat: lccn-n82129159

 |
בניין שהוקם על ידי אברהם גינדי בראשון לציון
**אברהם גינְדי** (1942 – 5 ביוני 1986) היה קבלן בניין ויזם בנייה ישראלי. החברה שהקים, חברת **אברהם גינדי בע"מ**, הייתה מחברות הבנייה הגדולות שפעלו בישראל.

ביוגרפיה
--------

אברהם גינדי נולד ב-1942 במשפחה בת שישה ילדים בראשון לציון. להוריו הייתה חנות מכולת. למד בתלמוד תורה, בבית הספר סיני בעיר, ובבית הספר התיכון למסחר פיטמן בתל אביב. בצה"ל שירת כמש"ק חינוך וכמדריך ידיעת הארץ.

גינדי פעל תחילה כמתווך נדל"ן, וב-1973 הקים חברת בנייה, שאליה הצטרפו בהמשך אחיו משה ויגאל. 
חברת אברהם גינדי בע"מ הייתה מחברות הבנייה הגדולות שפעלו בישראל, וניירות הערך שלה נסחרו בבורסה לניירות ערך בתל אביב
בתחילת שנות ה-80 פרשו משה ויגאל מהשותפות עם אברהם, והקימו חברה משלהם.

באמצע שנות ה-80 הסתבכו עסקיו של אברהם גינדי, וב-1 בדצמבר 1985 נעצר בחשד להונאה במכירת קרקעות בשומרון. המניות של חברת אברהם גינדי בע"מ איבדו כ-80% מערכן במהלך שנת 1985. השופט יעקב מלץ הורה על מעצר עד תום ההליכים כדי למנוע המלטות לחוץ לארץ, אך בפברואר 1986 הוא שוחרר בהוראת השופט מנחם אלון שקבע שמעצרו עד תום ההליכים הוא ענישה בטרם משפט. 

הסתבכות זו הובילה לשני ניסיונות התאבדות של גינדי שבהם ניצל, אך בניסיון השלישי התאבד בהצתה עצמית בדירת הגג שלו בראשון לציון ב-5 ביוני 1986 והחברה פורקה. נטמן בבית העלמין הישן בעירו.
עיריית ראשון לציון הקימה גן משחקים על שמו.

משפחתו
------

אברהם גינדי נישא לרינה פרנקו, ונולדו להם שני בנים ושתי בנות. בניו של גינדי הם בעליה של חברת בנייה, חן ואיתי גינדי בע"מ.

קישורים חיצוניים
----------------

* אברהם גינדי באתר אלבום המשפחות – עדת ראשון-לציון
* כעבור 40 שנה: פרשת הנדל"ן שהסעירה את ישראל בדרך לסיומה?

הערות שוליים
------------

1. ↑  איה אורנשטיין, "גינדי מכר אוויר צח", מעריב, 4 בדצמבר 1985
2. ↑  המניות הגרועות של השנה, מעריב, 3 בינואר 1986
3. ↑  איה אורנשטיין, גינדי כבר הספיק להוציא ויזה לארצות הברית, מעריב, 24 בדצמבר 1985
4. ↑  במעצרו של אברהם גינדי יש משום ענישה בטרם משפט, מעריב, 25 בפברואר 1986
5. ↑  גיל יודילוביץ', אברהם גינדי התאבד, מעריב, 5 ביוני 1986  
גיל יודילוביץ', "בעלי לא התאבד, המשטרה הרגה אותו", מעריב, 6 ביוני 1986
6. ↑  המפרק של החברה היה עו"ד איתן ארז
פירוש נוסף ערך זה עוסק ברבה של בוקרשט. אם התכוונתם לסופר ישראלי, ראו דוד הרדן.
**דוד הלפרין** (ברומנית: **David Halperin**) היה הרב השני של יהדות בוקרשט ובנו של הרב הראשון שלה.

אלמוני שהגיע מהונגריה לבוקרשט לאחר שנת 1800 היה הרב הראשון שהוכר על ידי שלטונות נסיכות ולאכיה. בנו, דוד הלפרין, נולד בבוקרשט ונבחר לתפקיד רב הקהילה של בוקרשט בשנת 1834, תחת שלטונו של אלכסנדרו גיקה. תוארו של דוד הלפרין היה "הרב של בוקרשט והסביבה". הוא ידע עברית, רומנית ויוונית מודרנית ונחשב למלומד.

בתקופת כהונתו של דוד הלפרין הקהילה היהודית של בוקרשט הייתה מפולגת לשתי סיעות שהתקוטטו ללא הפסק ושלחו קובלנות, האחת נגד רעותה, אל השלטונות. ב-1856, כשהלפרין נואש מלהשלים עם הסיעה המתנגדת לו, נסע אל קונסטנטינופול, כדי להתלונן בפני הווזיר הגדול (ולאכיה הייתה כפופה לאימפריה העות'מאנית) ולקח איתו את החוזה שנחתם בינו ובין הקהילה היהודית ומסמכים נוספים, כדי להציגם בפני השלטונות העות'מאניים. במקום בו התארח בקונסטנטינופול, נגנבו ממנו מסמכיו ובלעדיהם לא יכול היה להציג את עמדתו, לכן נשאר שם עד מותו, בעוד רעיתו ממתינה לו בבוקרשט.

במקומו של דוד הלפרין בחרה הקהילה היהודית של בוקרשט את עויזר מנדל, מברלאד, כדי שישמש כממלא מקום.

לקריאה נוספת
------------

* ברוך טרקטין ולוצ'יאן-זאב הרשקוביץ', **נוכחויות רבניות במרחב הרומני**, הוצאת HASEFER, בוקרשט, 2008, ע' 275. (ברומנית)
בתורת הגרפים, **קבוצה בלתי תלויה** (IS - Independent set) היא קבוצת קודקודים בגרף, אשר אין זוג מביניהם המחוברים ישירות דרך קשת אחת. בצביעה חוקית של קודקודים בגרף (כמו זו שבה עוסק משפט ארבעת הצבעים), כל מחלקת צבע היא קבוצה בלתי תלויה.

הקבוצה הבלתי תלויה בכחול
השאלה "בהינתן גרף {\displaystyle \ G=(V,E)} ומספר \ k, האם קיימת בגרף קבוצה בלתי תלויה בגודל \ k" היא בעיה NP-שלמה והיא אחת מ-21 הבעיות הראשונות לגביהן הוכיח ריצ'רד קארפ כי הן NP-שלמות
. ההוכחה הייתה בעזרת רדוקציה חישובית מבעיית SAT. חיפוש של קבוצה בלתי תלויה שקול לחיפוש של קליקה (תת גרף מלא) בגרף המשלים (שקבוצת הקשתות שלו משלימה את קבוצת הקשתות של הגרף הנתון). בעיה נוספת לה קשר הדוק היא בעיית הכיסוי קודקודים (קבוצת קודקודים "הנוגעת" בכל הקשתות): עבור קבוצה {\displaystyle I\subset V} בלתי תלויה, ההפרש {\displaystyle \ V\backslash I} הוא כיסוי בקודקודים.

לאחר שהתברר שחישוב הגודל המדויק של קבוצה בלתי-תלויה מקסימלית בגרף הוא בעיה קשה, החלו ניסיונות למצוא קירוב לגודל זה. ידוע שלא רק החישוב המדויק, אלא גם קירוב של הגודל עד כדי טעות של {\displaystyle \ n^{1-\epsilon }} בגרף עם n קודקודים, היא עדיין בעיה NP-שלמה

. האלגוריתם הטוב ביותר הידוע מוצא קירוב שהשגיאה בו היא עד סדר גודל של {\displaystyle \ n/\log ^{2}n}
.
באשר לאלגוריתמים מדויקים, זמן הריצה של האלגוריתמים המהירים ביותר הידועים הוא בסביבות {\displaystyle \ 2^{n/4}}
. האלגוריתמים המהירים ביותר הידועים המוצאים עבור k נתון אם קיימת קבוצה בלתי תלויה בגודל k מבוססים על כפל מטריצות מהיר, וזמן הריצה שלהם הוא מסדר {\displaystyle \ n^{\omega k/3}} כש-\ \omega  הוא המעריך של זמן הריצה של כפל מטריצות - דהיינו לכפול מטריצות n\times n ניתן לביצוע בזמן מסדר {\displaystyle \ n^{\omega }} (הערך הידוע של \ \omega  הוא בסביבות 2.376).

אחת ממחלקות הגרפים הגדולות שעבורן ידועים אלגוריתמים פולינומיים למציאת הקבוצה הבלתי תלויה הגדולה ביותר היא גרפים מושלמים. כך, למשל, מחלקה זו כוללת את הגרפים הדו צדדיים, עבורם ניתן למצוא את הקבוצה הבלתי תלויה הגדולה ביותר באמצעות אלגוריתם למציאת השידוך הגדול ביותר. לעומת זאת, בגרפים מישוריים הבעיה היא עדיין NP-קשה.

ראו גם
------

* משפט רמזי

קישורים חיצוניים
----------------

ויקישיתוף מדיה וקבצים בנושא **קבוצה בלתי תלויה** בוויקישיתוף
* קבוצה בלתי תלויה, באתר MathWorld (באנגלית)

הערות שוליים
------------

1. ↑  Richard Karp. Reducibility Among Combinatorial Problems. Proceedings of a Symposium on the Complexity of Computer Computations. 1972.
2. ↑  J. Hastad, Clique is hard to approximate within n to the 1-\epsilon , Acta Mathematica, 182:105–142, 1999
3. ↑  D. Zuckerman, Linear Degree Extractors and the Inapproximability of Max Clique and Chromatic Number, Theory of Computing, Volume 3:102-128, 2007
4. ↑  M. M. Halldórsson, Approximations of independent sets in graphs
5. ↑  F. V. Fomin, F. Grandoni, and D. Kratsch, A Measure & Conquer Approach for the Analysis of Exact Algorithms
6. ↑  G. J. Woeginger, Space and Time Complexity of Exact Algorithms: Some Open Problems, IWPEC 2004: 281-290
**שאבּה פָדֵילה** הוא כינויה של **פדילה זלמאט** (בערבית: **الشابة فضيلة**, בהתאמה -فضيلة زلماط; בצרפתית: **Chaba Fadela**;‏ נולדה ב-5 בפברואר 1962 באוראן) היא זמרת אלג'יראית בתחום מוזיקת ראי, כמו כן, גם שחקנית תיאטרון וקולנוע.
המוזיקה ששרה שילבה מקצבים מערביים וטכנולוגיה אלקטרונית עם הליריות והמוחצנות המחאתית של ה"ראי".

ביוגרפיה
--------

פדילה זלמאט נולדה בשנת 1962 בעיר אוראן באלג'יריה בשכונת עוני במה שהיה בעבר הרובע היהודי של העיר. היא התחילה להופיע במופעי מוזיקה מגיל 8. בגיל 14, ב-1976 היא כיכבה בסרט "ג'לטי" בבימויו של מוחמד פתיסאן. בהמשך בלטה כזמרת בלהקתו של בוטייבה סע'יר(אנ').
היא שיחקה בהלהקת התיאטרון של עבד אל-קאדר אלולה.
פדילה התחילה להקליט שירים בשלהי שנות ה-1970 אצל המפיק רשיד באבא אחמד. היא הייתה האישה הראשונה שהפרה את האיסור שחל על נשים לשיר במועדונים וזכתה להצלחה רבה בארצה.
ב-1979 השיר שלה "אנא מא חלאלי אנום" (أنا ماحلالي النوم, לא מתחשק לי לישון) הפך ללהיט באלג'יריה.
פדילה, בעלת קול ומראה מרשימים, זכתה לכינוי "בילי הולידיי האלג'יראית". היא פגשה את הזמר א-שאבּ מוחמד סחראווי והתחתנה איתו בשנת 1982. השניים שיתפו פעולה כצמד החל משנת 1983 כשהקליטו ביחד את הלהיט "נסאל פיךּ" (את שלי نسال فيك), אחד מראשוני הלהיטים הבינלאומיים של מוזיקת הראי.
ב-1989 הקליטו שניהם אלבום שירים בחברת Mango/Island/PolyGram Records.
בשנות ה-1980 ערכו שאבה פדילה ושאב סחראווי סיורים ברחבי העולם והקליטו אלבומים נוספים.
ב-1993 בניו יורק הקליטו את האלבום "ואלי" בחברת ההפקות של ביל לזוול.
בשנת 1994 פדילה ובעלה התיישבו בצרפת
בסוף שנות ה-1990 שני הזמרים התגרשו והפסיקו את קשר האמנותי ביניהם ופדילה המשיכה את הקריירה המוזיקלית שלה כזמרת סולו.

קישורים חיצוניים
----------------

* שאבה פדילה, באתר AllMusic (באנגלית)
* שאבה פדילה, באתר MusicBrainz (באנגלית)
* שאבה פדילה, באתר Discogs (באנגלית)
* כוכבי שירת הראי - כתבה בעיתון לה מונד, 1 באפריל 1994
* שאבה פדילה ושב סחראווי בשיר "את שלי", סרטון באתר יוטיוב

הערות שוליים
------------

1. ↑  Andy Morgan, Mark Kidel Thursday Night Fever - in World Music, the Rough Guide,London 1994 ע'129
2. ↑  סעיד ח'טיבי, "בילי הולידיי האלג'יראית נושאת הראי אל העולם", **אל-אח'באר** 8.7.2010.
3. ↑  כתבה בעיתון "ליברסיון", 2001

|  |  |
| --- | --- |
| בקרת זהויות עריכת הנתון בוויקינתונים | 
* BnF: cb13950106h (data)
* GND: 134642252
* ISNI: 0000 0000 5519 7980
* LCCN: nr92031559
* MusicBrainz: 6f2176ba-4696-4a11-8e5e-392b7a8688b2
* NTA: 074447556
* SNAC: w6xh74rj
* SUDOC: 167977377
* VIAF: 265816260
* WorldCat: lccn-nr92031559

 |
**מנהל כללי** (בראשי תיבות: **מנכ"ל**) הוא אדם המחזיק במשרה ניהולית בגוף פרטי, ציבורי או ממשלתי. מעל למנכ"ל בהיררכיה הניהולית יכולים להימצא רק הדירקטוריון (בחברה עסקית), המייצג את הבעלים או את בעלי המניות, שבראשו עומד יו"ר הדירקטוריון; ועד ההנהלה (בעמותה או במלכ"ר אחר), המייצג את חברי העמותה; ופוליטיקאי, דוגמת שר או ראש עירייה או מועצה (בגוף ממשלתי או ציבורי), הנבחר על ידי הציבור. במדינות דוברות אנגלית ייקרא המנכ"ל **CEO**, קיצור של Chief Executive Officer, או Managing Director. לעיתים התואר המקביל למנכ"ל הוא President. כאשר מדובר במשרה ציבורית נקרא התפקיד Director General.

מנכ"ל של חברה פרטית הוא ראש החברה ועליו מוטלת האחריות הגדולה ביותר לביצועיה. עיקר פעילותו של המנכ"ל היא קבלת ההחלטות וקביעת אסטרטגיה להנהלת החברה, שעל פיהן יפעלו העובדים תחתיו. דאגתו של המנכ"ל נתונה לכול: החל במימון תפעולו השוטף של העסק, עבור בייצור המוצר (בחברה תעשייתית) ובניהול מערך העובדים ונכסיה של החברה, וכלה בשיווק המוצר.

קיים גם התואר "**מנכ"ל משותף**" (באנגלית, "Partner-CEO"). הגדרה זו ניתנת לכל אחד מראשי החברה (בדרך כלל, שניים) בארגונים בהם ישנם מספר מנהלים כלליים שווי זכויות וחובות.

התואר "מנכ"ל זמני" או "מנכ"ל בפועל" מתייחס לאדם שבעלי החברה מגייסים לראש צוות ההנהלה במקום מנכ"ל שהתפטר או כזה שפוטר, בדרך כלל לתקופה קצרה יחסית ולמטרה מוגדרת. תפקיד זה קיים בעיקר בארצות הברית ובאירופה (Acting CEO) ופחות בישראל.

סגנו של המנכ"ל הוא **סמנכ"ל** (ראשי תיבות של "סגן מנהל כללי"). כאשר ישנם מספר סמנכ"לים, כל אחד יקבל תוספת לתואר בהתאם לתפקידו בארגון: "סמנכ"ל ייצור" הוא האחראי על הייצור, "סמנכ"ל שיווק" הוא האחראי על השיווק, "סמנכ"ל טכנולוגיות" הוא האחראי על הנושאים הטכנולוגיים, וכדומה.

קישורים חיצוניים
----------------

| מיזמי קרן ויקימדיה |
| --- |
| ויקיציטוט ציטוטים בוויקיציטוט: **מנהל כללי** |
| ויקישיתוף תמונות ומדיה בוויקישיתוף: **מנהל כללי** |

* ליאב גפן, הגדרת תפקיד המנכ"ל - חלק 1, חלק 2, 9 ביולי 2009
* יואב קרני, ‏פצעי בגרות, באתר גלובס, 3 במרץ 2012
* אבי קליין, ‏שכר מנכ"לים ותפוקה, באתר דבר העובדים בארץ ישראל, 14 בינואר 2017
* אתר למנויים בלבד אדם בראיינט, איך מנכ"ל צריך להתנהג, באתר TheMarker‏, 21 בדצמבר 2017

| מנהל עסקים |
| --- |
| תחומים | ניהול • מימון • שיווק • חשבונאות • התנהגות ארגונית • אסטרטגיה עסקית • מערכות מידע • יזמות • לוגיסטיקה • חקר ביצועים • קבלת החלטות |
| מושגים כלליים | ניהול סיכונים • אסטרטגיה תפעולית • ייעוץ אסטרטגי • SWOT • קרן הון סיכון • תוכנית עסקית • נתח שוק • משאבי אנוש • יועץ עסקי • דירקטוריון • מנכ"ל |
| אישים בולטים | פיטר דרוקר • הנרי מינצברג • פרדריק טיילור • ויליאם שארפ • הנרי פורד • מילטון פרידמן • מייקל פורטר |
| מוסדות לימוד ומחקר בולטים | הרווארד • וורטון • סטנפורד • MIT • קלוג • דיוק (פיוקווא) • INSEAD • בית הספר לעסקים של לונדון |
| שיטות מחקר | אתנוגרפיה • מחקר איכותני • מחקר כמותי • ניתוח אירוע • ניתוח נתוני ארכיון • ניתוח תוכן |

|  |  |
| --- | --- |
| בקרת זהויות עריכת הנתון בוויקינתונים | 
* GND: 4071766-5

 |
שגיאות פרמטריות בתבנית:סרט   
פרמטרים ריקים [ קישור ] לא מופיעים בהגדרת התבנית 

**סקובי דו והאחים בו** (באנגלית: **Scooby-Doo Meets the Boo Brothers**) הוא סרט טלוויזיה שהופק על ידי האנה-ברברה, כחלק מסדרת הסרטים "Hanna-Barbera Superstars 10". הסרט שודר במקור ב-18 באוקטובר 1987.

עלילה
-----

שאגי מגלה שהדוד שלו, קולונל בורגארד, נפטר והשאיר לו את האחוזה הכפרית שלו שככל הנראה מלאה ברוחות רפאים. שאגי, סקובי וסקראפי בראשם נוסעים לדרוש את ירושתו של שאגי אך עם הגעתם למקום הם נרדפים על ידי פרש ללא ראש והשולייה שלו - רוחו של הקולונל, כביכול, שרודף אחריהם ומצווה עליהם לעזוב.

בינתיים, הם פוגשים משרת מפחיד, פרקרד, שמספר להם שאוצר עצום של תכשיטים חבוי איפשהו באחוזה אבל אין להם בשביל מה להישאר מכיוון שהוא תובע את התכשיטים לעצמו וטוען שהם שייכים לו. למרות זאת החבורה יוצאת במצוד אחר תכשיטי המשפחה למגינת לבם של פרקרד והשריף המקומי, שלדבריו הוא ספקן לגבי קיומם של התכשיטים. תוך כדי מתחולל מרדף אחר קוף קרקס שנמלט מקרון רכבת שירד מהפסים. החבר'ה הולכים בעקבות התכשיטים בעזרת כמה רמזים שהקולונל השאיר להם אבל ההתקדמות שלהם נקטעת על ידי מספר התגלויות של רוחות רפאים הכוללות שלדים חיים, גופות ערופות ראש ורוחו של הקולונל. כדי להתמודד עם הרוחות הם מזעיקים לעזרה את האחים בו, שלושה ציידי רוחות שלמרבה הפלא - הם רוחות בעצמם!

האם האחוזה באמת רדופה או שהרוחות נוצרו על ידי מישהו שמנסה להשיג את האוצר בשביל עצמו? יש הרבה מאוד חשודים כולל פרקרד והשכן של הקולונל המנוח; בילי בוב שמשפחתו הייתה יריבה של משפחת בורגארד במשך דורות.

קישורים חיצוניים
----------------

* "סקובי דו והאחים בו", במסד הנתונים הקולנועיים IMDb (באנגלית)
* "סקובי דו והאחים בו", באתר נטפליקס
* "סקובי דו והאחים בו", באתר AllMovie (באנגלית)
* "סקובי דו והאחים בו", באתר Rotten Tomatoes (באנגלית)
* "סקובי דו והאחים בו", במסד הנתונים הקולנועיים KinoPoisk (ברוסית)
* סקובי דו והאחים בו, במיזם "אישים" לתיעוד היצירה הישראלית
המונח "עונת הדובדבנים" מפנה לכאן. לערך העוסק בעונת הזכייה של הפועל גליל עליון באליפות המדינה בכדורסל, ראו עונת 1992/1993 בליגה הלאומית בכדורסל.
  
שגיאות פרמטריות בתבנית:סרט   
פרמטרים [ קישור ] לא מופיעים בהגדרת התבנית 

**עונת הדובדבנים** הוא סרט מלחמה של הבמאי חיים בוזגלו משנת 1991. עיקר עלילת הסרט היא סרט הנצחה שעורך חייל מילואים המשרת בלבנון, שנועד לתעד את מותו המתקרב.

עלילה
-----

מיקי (גיל פרנק), פרסומאי מתל אביב, מקבל צו קריאה לשירות מילואים במהלך מלחמת לבנון הראשונה, מעט לפני נסיגת צה"ל משטח לבנון. מיקי חש שהוא עומד למות במלחמה, מכין לכך את קרוביו, ומשכנע צוות צילום אמריקאי להצטרף ליחידתו ולתעד אותה ואותו בימיו האחרונים. בסרט מתועדים קורותיו בלחימה, היחסים בינו לבין הכתבת (עידית טפרסון), והלחץ הגובר לאחר מות חברו (ששון גבאי) מירי צלף, ולקראת חזרת היחידה לישראל.

הפקת הסרט
---------

הפקת הסרט החלה בקיץ 1986, כשנה לאחר שצה"ל נסוג מלבנון אל קו רצועת הביטחון. את התסריט החל חיים בוזגלו לכתוב יחד עם הכתב לענייני צבא וביטחון הירש גודמן, ובמאי הסרט היה אמור להיות רוני ניניו. במרץ 1987 קיבל בוזגלו מענק מהקרן לעידוד סרטי קולנוע ישראליים איכותיים לכתיבת התסריט לסרט. אולם הפקתו בפועל התעכבה במשך מספר שנים, ובינתיים כתב וביים בוזגלו את הסרט "נישואים פיקטיביים".

בתחילת 1990 אישרה הקרן לעידוד סרטי קולנוע ישראליים מענק של 250 אלף דולר להפקת הסרט, ושלמה ארצי לוהק לתפקיד הראשי. על פי התכנון הייתה אומרה הייתה לככב בסרט שחקנית אמריקאית ותקציב נוסף היה אומר להגיע מהמפיק הישראלי-אמריקאי משה דיאמנט. ביולי 1990, הודיע שלמה ארצי שאינו מעוניין בתפקיד וגם המפיק משה דיאמנט פרש. לתפקיד הכתבת לוהקה השחקנית עידית טפרסון, הדוברת אנגלית רהוטה מאחר שהוריה יוצאי דרום אפריקה. צילומי הסרט החלו באוקטובר 1990, ונמשכו כחמישה שבועות. במהלך אפריל ומאי 1991, ערך בוזגלו מספר הקרנות טרום-בכורה שלאחריהן החליט לקצץ מספר סצינות בתחילת הסרט, בהן שיחק שרון אלכסנדר, כך שהתפקיד שלו קוצץ לחלוטין בעריכה הסופית.

הסרט השתתף בתחרות הרשמית בפסטיבל הקולנוע ירושלים, ביולי 1991.

פרסים
-----

השחקן ששון גבאי זכה בפרס אופיר לשחקן המשנה הטוב ביותר לשנת 1991 על משחקו בסרט זה. הסרט עצמו זכה בקטגוריות הצילום והפסקול הטוב ביותר.

קישורים חיצוניים
----------------

* "עונת הדובדבנים", במסד הנתונים הקולנועיים IMDb (באנגלית)
* "עונת הדובדבנים", באתר ספר הקולנוע הישראלי
* "עונת הדובדבנים", באתר אידיבי
* "עונת הדובדבנים", במסד הנתונים הקולנועיים KinoPoisk (ברוסית)
* "עונת הדובדבנים", במיזם "אישים" לתיעוד היצירה הישראלית

הערות שוליים
------------

1. ↑  ניניו הולך על קולנוע, חדשות, 26 באוגוסט 1986
2. ↑  הקרן נתנה מענק לבוזגלו, חדשות, 4 במרץ 1987
3. ↑  ג. עיטור, שלמה ארצי יככב בסרט חדש, חדשות, 7 במרץ 1990
4. ↑  ג. עיטור, שלמה ארצי פרש, חדשות, 5 ביולי 1990
5. ↑  נאמנות לתוצרת מקומית, מעריב, 26 באוקטובר 1990
6. ↑  יואב גרינברג, לאן נעלם שרון אלכסנדר?, חדשות, 30 במאי 1991
7. ↑  חגי לוי, פסטיבל ירושלים- הדלתות, ספייק לי ואיסמעיל מרצ׳נט, חדשות, 6 ביוני 1991
8. ↑  חגי לוי, האוסקר הישראלי - ״מעבר לים״ – אל מעבר לים, חדשות, 18 בנובמבר 1991
שגיאות פרמטריות בתבנית:סרט   
פרמטרים [ קישור ] לא מופיעים בהגדרת התבנית 

**עונת המכשפה** (באנגלית: **Season of the Witch**) הוא סרט פעולה, אודות קבוצת אבירים במאה ה-14 הנשלחת למשימה להשמיד מכשפה. הסרט יצא לאקרנים ב-7 בינואר 2011 בבימויו של דומיניק סנה. בסרט מככבים ניקולס קייג' ורון פרלמן בתפקידים הראשיים. שחקני המשנה בסרט כוללים את קלייר פוי, סטיבן קמפבל מור, רוברט שיהאן, אולריך טומסון וסטיבן גראהם.

עלילת הסרט
----------

האבירים ביימן (ניקולס קייג') ופלסון (רון פרלמן) מחליטים לנטוש את הכנסייה בעקבות טבח המוני בנשים וילדים. בדרכם הם מגיעים לעיר שבה שוררת מגפת "המוות השחור" שהתפשטה לכאורה בעקבות נערה שמואשמת בכישוף (קלייר פוי). אנשי העיר חושפים את זהותם של האבירים ומביאים אותם לקרדינל דאמברוייז (כריסטופר לי). הקרדינל מבקש מהם שיובילו חבורה של אבירים השומרים על מכשפה למנזר שבו ייערך לה טקס להסרת המגפה. בהתחלה מסרבים ביימן ופלסון, אך הם נעתרים לבקשה כשמובטח להם שלנערה ייערך משפט הוגן. הם יוצאים לדרך עם הכומר דאבלזאק (סטיבן קמפבל מור), קאי (רוברט שיהאן), האביר אקהרט (אולריך טומסון) והנוכל האגאמר (סטיבן גראהם).

לבסוף, הם מגיעים למנזר ומגלים שהמגפה כבר התפשטה. דאבלזאק מתחיל לבצע את הטקס, אך בעיצומו הכלוב נמס. המכשפה תוקפת אותם ומתברר שהיא למעשה שד שנכנס לגופה של הנערה. לבסוף, קאי מצליח להוציא את השד מהנערה, אך מלבדו נהרגים במהלך העלילה כל שאר חברי המשלחת.

צוות שחקנים
-----------

* ניקולס קייג' – ביימן
* רון פרלמן – פלסון
* קלייר פוי – אנה (המכשפה)
* סטיבן קמפבל מור – דאבלזאק
* רוברט שיהאן – קאי
* אולריך טומסון – אקהרט
* סטיבן גראהם – האגאמר
* כריסטופר לי – הקרדינל דאמברוייז

ביקורות והכנסות
---------------

הסרט זכה לביקורות שליליות ממבקרי הקולנוע. אתר Rotten Tomatoes המרכז ביקורות קולנוע העניק לסרט דירוג של 10%. הסרט הכניס ביום הראשון לצאתו לאקרנים כ-3.7 מיליון דולר. בסוף השבוע הראשון לצאתו בהפצה כללית הסרט הכניס כ-13.5 מיליון דולר. נכון ל-28 במאי 2011 גרף הסרט הכנסות של למעלה מ-90 מיליון דולר.

קישורים חיצוניים
----------------

* 
* עונת המכשפה, ברשת החברתית פייסבוק

* עונת המכשפה, ברשת החברתית אקס (טוויטר)

* "עונת המכשפה", במסד הנתונים הקולנועיים IMDb (באנגלית)

* "עונת המכשפה", באתר נטפליקס

* "עונת המכשפה", באתר AllMovie (באנגלית)

* "עונת המכשפה", באתר Rotten Tomatoes (באנגלית)

* "עונת המכשפה", באתר Box Office Mojo (באנגלית)

* "עונת המכשפה", באתר Metacritic (באנגלית)

* "עונת המכשפה", באתר אידיבי

* "עונת המכשפה", במסד הנתונים הקולנועיים KinoPoisk (ברוסית)

|  |  |
| --- | --- |
| בקרת זהויות עריכת הנתון בוויקינתונים | 
* VIAF: 230337600
* WorldCat (עם VIAF): 230337600

 |